Sportsielkindige | Free State Society of Advocates
by info@chillies.co.za | Aug 12, 2012 | Latest News | 0 comments
OMsportsielkundige vir 'n klomp advokate te wees, sit nie sommer in enige man se broek nie, sê adv. Martin Möller, wat dié taak
het om die balie se manne
geestelik gereed te kry vir die groot rugbystryd oormôre teen die prokureurs in die Vrystaat-stadion.
Maar Vrydag om 16:00sal hulle so reg soos 'n roer en gemotiveerd wees, sê hy nadat hy op 'n geheime oefening tussen hulle deurgeloop het.
"'n Advokaat is nie 'n maklike mens om mee te werk nie. Jy moet weet daar is nog psigopate ook onder hulle. Dis nie sommer enigeen wat met 'n advokaat kanwerk nie."
In die 1970's het hy vir vyf dae per week om die beurt in die lykshuis en in die destydse Oranje-hospitaal in Bloemfonteinas assistent-hulpverpleër gewerk om vir sy regstudie te betaal. Die ander twee dae het hy in die buitekroeg van die destydse Hotel Fontein gewerk. "Daar het ek oor al die rugby-tipes geleer," sê hy terwyl hy 'n diep teug aan sy sigaret vat.
"Vrydag sal jy 'n ander ding sien. Dis soos 'n hofsaak. Die dag as jy daar by die poorte van die hofkom, gebeur die ding."